ക്യാപ്റ്റന്റെ പുതിയ പാര്ട്ടി പഞ്ചാബ് ലോക് കോണ്ഗ്രസ് അമരീന്ദര് സിംഗിന്റെ പാര്ട്ടി പ്രഖ്യാപനം നാളെ ഉണ്ടായേക്കും ബിജെപിയുമായി സഖ്യം അടുത്ത മാസം ന്യൂഡല്ഹി: ക്യാപ്റ്റന് അമരീന്ദര് സിംഗിന്റെ പുതിയ പാര്ട്ടി പ്രഖ്യാപനം നാളെ ഉണ്ടായേക്കും. പഞ്ചാബ് മുന് മുഖ്യമന്ത്രിയുടെ പാര്ട്ടിയുടെ പേര് പഞ്ചാബ് ലോക് കോണ്ഗ്രസ് എന്നാണ് സൂചന. ദീപാവലിക്ക് മുമ്ബേ പുതിയ പാര്ട്ടി പ്രഖ്യാപിക്കുമെന്ന് ക്യാപ്റ്റന് നേരത്തെ വ്യകതമാക്കിയിരുന്നു. പുതിയ പാര്ട്ടി ബിജെപിയുമായി അടുത്ത മാസം സഖ്യം പ്രഖ്യാപിക്കുമെന്നും റിപ്പോര്ട്ടുകള് പറയുന്നു. കര്ഷക സമരത്തിന് പരിഹാരമുണ്ടാക്കിയാല് ബിജെപിയുമായി സഹകരിക്കുമെന്ന് അമരീന്ദര് സിംഗ് നേരത്തെ വാഗ്ദാനം ചെയ്തിരുന്നു. ഇതിനെത്തുടര്ന്ന് പഞ്ചാബില് ബിജെപിയുമായി സഹകരിക്കാന് അമരീന്ദര് സിംഗ് ഉപാധിയോടെ തീരുമാനിച്ചിരുന്നു. കര്ഷകരുടെ ആവശ്യങ്ങള് അംഗീകരിച്ചാല് വരുന്ന നിയമസഭ തെരഞ്ഞെടുപ്പില് ബിജെപിയുമായി സീറ്റ് ധാരണയുണ്ടാകുമെന്നും അമരീന്ദര് സിംഗ് അറിയിക്കുകയായിരുന്നു. ഇരുപത് എംഎല്എമാരുടെ പിന്തുണയാണ് അമരീന്ദര് സിംഗ് ആവശ്യപ്പെടുന്നത്. കഴിഞ്ഞ മാസം കേന്ദ്ര ആഭ്യന്തരമന്ത്രി അമിത് ഷായെ കണ്ട അമരീന്ദര് സിംഗ് കര്ഷകസമരം ഒത്തുതീര്പ്പാക്കാന് അദ്ദേഹവുമായി ചര്ച്ച നടത്തിയതായി വ്യക്തമാക്കിയിരുന്നു. മുഖ്യമന്ത്രി സ്ഥാനം രാജിവച്ച ശേഷം എഐസിസി നേതൃത്വത്തിനെതിരെ ആഞ്ഞടിച്ച അമരീന്ദര് സിംഗിനെ അനുനയിപ്പിക്കാനായി ഹൈക്കമാന്ഡ് ശ്രമങ്ങള് നടത്തുകയായിരുന്നു. Tags